CELEX: 32015D1917
Language: da
Date: 2014-10-20 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/1917 af 20. oktober 2015 om accept af Schweiz' bidrag til Den Europæiske Unions FSFP-mission i Mali (EUCAP Sahel Mali) (EUCAP Sahel Mali/4/2015)

24.10.2015   
            
            
               DA
            
            
               Den Europæiske Unions Tidende
            
            
               L 280/30
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/1917
   af 20. oktober 2015
   om accept af Schweiz' bidrag til Den Europæiske Unions FSFP-mission i Mali (EUCAP Sahel Mali) (EUCAP Sahel Mali/4/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (1), og
   ud fra følgende betragtninger:
   
               (1)
            
            
               Rådet bemyndigede i henhold til artikel 10, stk. 3, i afgørelse 2014/219/FUSP Den Udenrigs- og Sikkerhedspolitiske Komité (»PSC«) til at træffe de relevante afgørelser om accept af de foreslåede bidrag fra tredjelande til EUCAP Sahel Mali.
            
         
               (2)
            
            
               På anbefaling af den civile øverstbefalende for operationerne bør PSC acceptere det foreslåede bidrag fra Schweiz til EUCAP Sahel Mali og bør betragte det som værende væsentligt.
            
         
               (3)
            
            
               Schweiz bør derfor fritages for betaling af finansielle bidrag til EUCAP Sahel Malis driftsbudget —
            
         VEDTAGET DENNE AFGØRELSE:
   Artikel 1
   Bidrag fra tredjelande
   1.   Bidraget fra Schweiz til EUCAP Sahel Mali accepteres og betragtes som værende væsentligt.
   2.   Schweiz er fritaget for betaling af finansielle bidrag til EUCAP Sahel Malis driftsbudget.
   Artikel 2
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 20. oktober 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 113 af 16.4.2014, s. 21.